pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.รับมอบอ่างล้างมือแบบพกพา และอุปกรณ์ป้องกันทางการแพทย์
วันศุกร์ที่ 29 พฤษภาคม 2563
สธ.รับมอบอ่างล้างมือแบบพกพา และอุปกรณ์ป้องกันทางการแพทย์
รองปลัดกระทรวงสาธารณสุข รับมอบอ่างล้างมือแบบพกพา วัสดุอุปกรณ์ทางการแพทย์ อาทิ เจลแอลกอฮอล์ล้างมือ ชุด PPE หน้ากาก Face Shield ให้แก่บุคลากรทางการแพทย์ และโรงพยาบาลส่งเสริมสุขภาพตําบลทั่วประเทศ
รองปลัดกระทรวงสาธารณสุข รับมอบอ่างล้างมือแบบพกพา วัสดุอุปกรณ์ทางการแพทย์ อาทิ เจลแอลกอฮอล์ล้างมือ ชุด PPE หน้ากาก Face Shield ให้แก่บุคลากรทางการแพทย์ และโรงพยาบาลส่งเสริมสุขภาพตําบลทั่วประเทศ
วันนี้ (29 พฤษภาคม 2563) ที่กระทรวงสาธารณสุข จ.นนทบุรี นายแพทย์ณรงค์ สายวงศ์ รองปลัดกระทรวงสาธารณสุข กล่าวว่า ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นตัวแทนรับมอบของบริจาคจากภาคเอกชนเพื่อสนับสนุนการดําเนินงานในสถานการณ์โรคโควิด 19 ประกอบด้วย 1.อ่างล้างมือแบบพกพา แบรนด์ Ultimate care จํานวน 238 ตัว มูลค่า 545,020 บาท และแกลลอนถังเก็บน้ําทิ้งขนาด 10 ลิตร จํานวน 238 ชิ้น มูลค่า 28,860 บาท จากคุณพิชัย วัฒนวิทูกูร ผู้บริหาร บริษัท ดิจิตอลเซิร์ฟ จํากัด 2.วัสดุอุปกรณ์ทางการแพทย์ มูลค่า 271,719.50 บาท จากคุณอุไร ปลื้มสําราญ โรเจอร์ รองประธานมูลนิธิสร้างรอยยิ้ม และ 3.เจลแอลกอฮอล์ล้างมือ ชุด PPE หน้ากาก Face Shield และเครื่องดื่ม จากการจัดกิจกรรมแชริตี้อีเวนต์ออนไลน์ “พลังใจ พลังฮีโร่ สู้โควิด 19” โดยความร่วมมือระหว่างกรมสุขภาพจิต และบริษัท ข่าวสด จํากัด
นายแพทย์ณรงค์กล่าวต่อว่า ในนามกระทรวงสาธารณสุข ขอขอบคุณทุกท่านในความมีน้ําใจ นําสิ่งของและ วัสดุอุปกรณ์ทางการแพทย์ที่จําเป็น มีประโยชน์มามอบให้ ซึ่งมีความสําคัญอย่างยิ่งกับบุคลากรทางการแพทย์ในการดูแลป้องกันควบคุมโรคโควิด 19 รวมทั้งอ่างล้างมือแบบพกพาที่ได้รับในวันนี้ ถือว่าเป็นสิ่งที่จะช่วยสนับสนุนและส่งเสริมให้คนไทยหันมาหมั่นล้างมือ ซึ่งตรงกับนโยบายที่กระทรวงได้รณรงค์ให้ประชาชน “กินร้อน ช้อนกลางส่วนตัว หมั่นล้างมือ” เพื่อป้องกันโรคโควิด 19 ทั้งนี้ สําหรับสิ่งของที่ได้รับกระทรวงสาธารณสุขจะนําไปกระจายลงในพื้นที่ให้ครอบคลุมทั่วประเทศตามวัตถุประสงค์ของผู้บริจาค เพื่อนําไปใช้ให้เกิดประโยชน์สูงสุดต่อไป
******************************** 29 พฤษภาคม 2563
*******************************************
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  7 สิงหาคม 2561
วันอังคารที่ 7 สิงหาคม 2561
สรุปข่าวการประชุมคณะรัฐมนตรี  7 สิงหาคม 2561
นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-มท. เตือนภัยประชาชน ระวังถูกหลอกให้ปลูกอินทผลัม พร้อมเรียกเก็บค่าสมัครคนละ 100 – 500 บาท
วันพุธที่ 16 พฤษภาคม 2561
มท. เตือนภัยประชาชน ระวังถูกหลอกให้ปลูกอินทผลัม พร้อมเรียกเก็บค่าสมัครคนละ 100 – 500 บาท
มท. เตือนภัยประชาชน ระวังถูกหลอกให้ปลูกอินทผลัมพร้อมเรียกเก็บค่าสมัครคนละ 100 – 500 บาท
วันนี้ (16 พ.ค.61)นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า เนื่องด้วยในปัจจุบันพบกลุ่มบุคคลมีพฤติการณ์หลอกลวงพี่น้องประชาชนในพื้นที่ต่าง ๆ ทั่วประเทศ โดยมีการชักชวนให้ปลูกอินทผาลัม และจําหน่ายเมล็ดพันธุ์ให้ปลูก พร้อมโน้มน้าวเสนอผลประโยชน์ด้วยการรับซื้อผลผลิตกลับคืนในราคาที่สูงโดยดําเนินการในรูปแบบของพฤติการณ์กลุ่ม และโฆษณาแอบอ้างองค์กร/หน่วยงานต่าง ๆ เพื่อสร้างความเชื่อถือ รวมทั้งรับสมัครสมาชิกด้วยสําเนาบัตรประชาชน สําเนาทะเบียนบ้าน และสําเนาสมุดบัญชีเงินฝาก พร้อมเรียกเก็บเงินค่าสมัครคนละ 100-500 บาท
เพื่อเป็นการป้องกันความเสียหายที่อาจเกิดขึ้นกับพี่น้องประชาชนจากพฤติการณ์แอบอ้างหลอกลวงดังกล่าว กระทรวงมหาดไทย จึงได้สั่งการไปยังผู้ว่าราชการจังหวัดทุกจังหวัด เร่งดําเนินการตรวจสอบกลุ่มบุคคลที่มีพฤติการณ์หลอกลวงประชาชนรูปแบบดังกล่าว ทั้งในระดับจังหวัดและระดับอําเภอ ซึ่งหากตรวจพบความเสียหาย ให้รวบรวมข้อมูลหลักฐานต่าง ๆ เพื่อมอบหมายหน่วยงานที่เกี่ยวข้องดําเนินการตามกฎหมายต่อไป
นอกจากนี้ ได้มอบหมายให้นายอําเภอ กํานัน ผู้ใหญ่บ้าน ผู้บริหารองค์กรปกครองส่วนท้องถิ่น เร่งประชาสัมพันธ์แจ้งเตือนประชาชนในพื้นที่ ให้ระมัดระวังการหลอกลวงในรูปแบบดังกล่าว และพิจารณาใช้กลไกคณะกรรมการอํานวยการขับเคลื่อนนโยบายสําคัญและการแก้ไขปัญหาภาคเกษตรระดับจังหวัด และคณะทํางานปฏิบัติการขับเคลื่อนนโยบายสําคัญและแก้ไขปัญหาภาคเกษตรระดับอําเภอ กําหนดแนวทางป้องกันปัญหาหลอกลวงลักษณะดังกล่าวในระยะยาวต่อไป
รองปลัดกระทรวงมหาดไทย กล่าวเพิ่มเติมว่า กระทรวงมหาดไทย มีความห่วงใยพี่น้องประชาชน โดยเฉพาะอย่างยิ่งพี่น้องเกษตรกร ที่อาจได้รับความเสียหายจากพฤติการณ์ของกลุ่มบุคคลดังกล่าว ทั้งนี้ หากพบเห็นกลุ่มบุคคลที่มีพฤติการณ์ดังกล่าว สามารถแจ้งเบาะแสการกระทําผิดได้ที่ศูนย์ดํารงธรรม โทร. 1567 หรือแจ้ง ณ ที่ว่าการอําเภอ ทุกแห่ง ทั่วประเทศ.
ครั้งที่107/2561 วันที่ 16 พ.ค.2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-กำหนดการเยือนสหรัฐอเมริกาของนายกรัฐมนตรี
วันพฤหัสบดีที่ 12 ตุลาคม 2560
กําหนดการเยือนสหรัฐอเมริกาของนายกรัฐมนตรี
กําหนดการเยือนสหรัฐอเมริกาของนายกรัฐมนตรี
@page { margin: 0.79in }
p { margin-bottom: 0.1in; direction: ltr; color: #000000; line-height: 120%; widows: 2; orphans: 2 }
p.western { font-family: "Calibri"; font-size: 12pt; so-language: en-US }
p.cjk { font-family: "Calibri"; font-size: 12pt }
p.ctl { font-family: "Times New Roman", serif; font-size: 12pt; so-language: ar-SA }
พลเอก ประยุทธ์ จันทร์โอชา นายกรัฐมนตรี มีกําหนดการเดินทางเยือนสหรัฐอเมริกา ระหว่างวันที่ 2 – 4 ตุลาคม 2560 ตามคําเชิญของนายโดนัลด์ ทรัมป์ ประธานาธิบดีแห่งสหรัฐอเมริกา โดยมีผู้บริหารระดับสูงของไทยร่วมเดินทาง โดยมีกําหนดการเยือนที่สําคัญดังนี้
วันจันทร์ที่ 2 ตุลาคม 2560
12.20 น. - นายกรัฐมนตรีเดินทางถึงทําเนียบประธานาธิบดีแห่งสหรัฐอเมริกา
12.40 น. - นายกรัฐมนตรีหารือข้อราชการกับนายโดนัลด์ ทรัมป์ ประธานาธิบดีแห่งสหรัฐอเมริกา ณ ห้อง Oval Office
13.00 น. - การหารือทวิภาคีเต็มคณะระหว่างนายกรัฐมนตรีกับประธานาธิบดีแห่งสหรัฐอเมริกา (Working Lunch) ณ ห้อง Cabinet Room
วันอังคารที่ 3 ตุลาคม 2560
09.30 น. - นายกรัฐมนตรีพบหารือกับคณะภาคเอกชนไทยที่ลงทุนในสหรัฐอเมริกา
12.00 น. - นายกรัฐมนตรีพบกับนายออร์ริน แฮทช์ ประธานที่ประชุมวุฒิสภาสหรัฐอเมริกา เพื่อรับมอบสําเนาข้อมติวุฒิสภาสหรัฐอเมริกา เทิดพระเกียรติพระบาทสมเด็จพระปรมินทรมหาภูมิพลอดุลยเดช บรมนาถบพิตร ณ อาคารรัฐสภาสหรัฐอเมริกา
18.30 น. - สภาธุรกิจสหรัฐอเมริกา-อาเซียน (U.S. - ASEAN Business Council: USABC) และสภาหอการค้าสหรัฐอเมริกา (U.S. Chamber of Commerce) เป็นเจ้าภาพเลี้ยงอาหารค่ําแก่นายกรัฐมนตรีและภริยา พร้อมด้วยคณะ
วันพุธที่ 4 ตุลาคม 2560
09.00 น. - นายกรัฐมนตรีพบปะกับชุมชนไทยในสหรัฐอเมริกา
12.20 น. - นายกรัฐมนตรีและภริยา พร้อมด้วยคณะ เดินทางออกจากท่าอากาศยานนานาชาติดัลเลส กรุงวอชิงตัน สหรัฐอเมริกา
วันพฤหัสบดีที่ 5 ตุลาคม 2560
21.55 น. - นายกรัฐมนตรีและภริยา พร้อมด้วยคณะ เดินทางถึงท่าอากาศยานสุวรรณภูมิ
---------------------------------------------
รัฐบาลไทย-ข่าวทำเนียบรัฐบาล-สำนักงบประมาณชี้แจง กรณีสำนักงบประมาณตัดงบฯ ค่าหนังสือเรียน ประจำปีการศึกษา 2561
วันศุกร์ที่ 9 กุมภาพันธ์ 2561
สํานักงบประมาณชี้แจง กรณีสํานักงบประมาณตัดงบฯ ค่าหนังสือเรียน ประจําปีการศึกษา 2561
ผอ.สํานักงบประมาณ ชี้แจง สงป.จัดสรรงบประมาณเพื่ออุดหนุนเป็นค่าหนังสือเรียนร้อยละ 50 เป็นไปตามนโยบายของ ศธ.ที่จะเปลี่ยนจากการให้หนังสือเรียนเป็นการยืมหนังสือเรียนเพื่อเป็นการประหยัดงบประมาณ
เมื่อวันที่ 5 กุมภาพันธ์ 2561 นายบุญชู ประสพกิจถาวร โฆษกสํานักงบประมาณ สํานักงบประมาณ (สงป.) สํานักนายกรัฐมนตรี เผยว่า นายเดชาภิวัฒน์ ณ สงขลา ผู้อํานวยการสํานักงบประมาณ ได้ชี้แจงตามที่บทความข่าวปนคน คนปนข่าว นสพ.ผู้จัดการรายวัน วิจารณ์กรณีสํานักงบประมาณตัดงบประมาณค่าหนังสือเรียนประจําปีการศึกษา 2561 ร้อยละ 50 โดยอ้างว่ากระทรวงศึกษาธิการมีนโยบายให้นักเรียนยืมหนังสือเรียนแทนการแจกหนังสือเรียน ซึ่งการแจกหนังสือเรียนฟรีนั้นเป็นส่วนหนึ่งของนโยบายเรียนฟรี 15 ปี เป็นนโยบายของชาติ มีเป้าหมายขจัดความไม่เท่าเทียมกัน ทําให้ครอบครัวนักเรียนที่มีรายได้น้อยได้รับความเดือดร้อน โดยผู้อํานวยการสํานักงบประมาณ ได้ชี้แจงถึงกรณีดังกล่าวว่า
ในปีงบประมาณ พ.ศ. 2561 สํานักงบประมาณได้จัดสรรงบประมาณเพื่ออุดหนุนเป็นค่าหนังสือเรียนร้อยละ 50 ซึ่งเป็นไปตามนโยบายของกระทรวงศึกษาธิการที่จะเปลี่ยนจากการให้หนังสือเรียนเป็นการยืมหนังสือเรียนเพื่อเป็นการประหยัดงบประมาณ อย่างไรก็ตาม หากกระทรวงศึกษาธิการยังคงนโยบายการแจกหนังสือเรียนในปีการศึกษา 2561 ก็ขอให้กระทรวงศึกษาธิการและหน่วยงานที่เกี่ยวข้องดําเนินการตามระเบียบว่าด้วยการบริหารงบประมาณ พ.ศ. 2548 และที่แก้ไขเพิ่มเติม ต่อไป
---------------------------------
รัฐบาลไทย-ข่าวทำเนียบรัฐบาล-ปรับให้สภาพน้ำใสคลองคูเมืองเดิมอย่างยั่งยืน
วันศุกร์ที่ 23 สิงหาคม 2562
ปรับให้สภาพน้ําใสคลองคูเมืองเดิมอย่างยั่งยืน
พล.ท.ภพอนันฒ์ เหลืองภานุวัฒน์ และคณะ ร่วมกันปล่อยสาร m2-odl เพื่อทดลองในคลองหลอดราชนัดดา
เมื่อ 23 ส.ค.62 พล.ท.ภพอนันฒ์ เหลืองภานุวัฒน์ ประธานคณะทํางาน ได้ประสาน จนท.บริษัท ไอดีลลิค แมทเทอร์ จํากัด และคณะอาจารย์ มหาวิทยาลัยเทคโนโลยีพระจอมเกล้าพระนครเหนือ และ กทม. ร่วมกันปล่อยสาร m2-odl เพื่อทดลองในคลองหลอดราชนัดดา เพื่อปรับให้สภาพน้ําใสอย่างยั่งยืน ระยะทดลอง 2 สัปดาห์ระยะทาง 100 เมตร
รัฐบาลไทย-ข่าวทำเนียบรัฐบาล-รมว.ดิจิทัลฯ ระดมหน่วยงานเกี่ยวข้อง Workshop เร่งเครื่อง Big Data กลไกขับเคลื่อนประเทศ
วันอังคารที่ 20 กุมภาพันธ์ 2561
รมว.ดิจิทัลฯ ระดมหน่วยงานเกี่ยวข้อง Workshop เร่งเครื่อง Big Data กลไกขับเคลื่อนประเทศ
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมเชิงปฏิบัติการ (Workshop) เกี่ยวกับการจัดทํา Big Data โดยมีผู้บริหาร ข้าราชการกระทรวงดิจิทัลฯ และหน่วยงานในสังกัดฯ รวมทั้งหน่วยงานที่เกี่ยวข้อง อาทิ กระทรวงสาธารณสุข กระทรวงการท่องเที่ยวและกีฬา สํานักงบประมาณ สํานักงาน ก.พ.ร. เนคเทค เป็นต้น เข้าร่วมประชุมดังกล่าว ซึ่งปัจจุบันประเทศไทยมีข้อมูลในรูปแบบ Big Data​ และอื่นๆ​ มหาศาล ที่สามารถนําเอาข้อมูลไปวิเคราะห์ต่อยอด เพื่อเป็นประโยชน์​ใน​ 3 ลักษณะ​ คือ (1) Descriptive หรือข้อมูลที่มีอยู่นั้น มีอะไรอยู่บ้าง (2) Predictive ข้อมูลนั้น สามารถคาดการณ์อะไรได้บ้าง (3) Prescriptive ที่ผลการวิเคราะห์ข้อมูล จะบอกว่า อะไรบ้างที่ควรทํา อย่างไรก็ตาม แม้ข้อมูลของบางหน่วยงานจะไม่สามารถวิเคราะห์ได้ทั้ง 3 รูปแบบ แต่แม้ทําได้เพียงบางระดับ​ในเวลานี้​ ก็ถือว่าเป็นการเริ่มต้นของการทํา Big Data ที่หากทําให้ได้มาตรฐาน และแลกเปลี่ยนข้อมูลกัน ก็จะเกิดประโยชน์มหาศาล และต้องคํานึงไม่ให้เกิดผลกระทบ หรือต้องให้ความสําคัญกับเรื่องธรรมาภิบาลของข้อมูล (Data Governance) และทําให้ข้อมูลนั้นปลอดภัยเพื่อให้ทุกหน่วยงานใช้เป็นกรอบในการทํางาน​ โดยวันที่ 2 มีนาคมนี้ จะมีการจัดประชุมเชิงปฏิบัติการครั้งใหญ่ที่ทุกหน่วยงานจะมาหารือกันเป็นครั้งแรกของประเทศ นับเป็นก้าวสําคัญของ big change ที่ประเทศไทยจะเป็น Thailand 4.0 เต็มรูปแบบ เมื่อวันที่ 16 กุมภาพันธ์ 2561 ณ โรงแรมสามพราน ริเวอร์ไซด์ อ.สามพราน จ.นครปฐม
***********************
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือเด็กหญิงวัย 7 ขวบ ป่วยเป็นโรคเนื้องอกในสมอง ครอบครัวยากจน มีเพียงพ่อทำงานหาเลี้ยงครอบครัวคนเดียว และต้องเลี้ยงดูลูกวัยกำลังเรียนอีก 2 คน ที่ จ.ตาก
วันศุกร์ที่ 26 พฤษภาคม 2560
รมว.พม. กําชับ จนท. เร่งช่วยเหลือเด็กหญิงวัย 7 ขวบ ป่วยเป็นโรคเนื้องอกในสมอง ครอบครัวยากจน มีเพียงพ่อทํางานหาเลี้ยงครอบครัวคนเดียว และต้องเลี้ยงดูลูกวัยกําลังเรียนอีก 2 คน ที่ จ.ตาก
รมว.พม. กําชับ จนท. เร่งช่วยเหลือเด็กหญิงวัย 7 ขวบ ที่ป่วยเป็นโรคเนื้องอกในสมอง ครอบครัวยากจน มีเพียงพ่อทํางานหาเลี้ยงครอบครัวคนเดียว และต้องเลี้ยงดูลูกวัยกําลังเรียนอีก 2 คน ที่ จ.ตาก
วันนี้ (26 พ.ค. 60) เวลา 08.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธาน การประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.)ครั้งที่ 637/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
พลตํารวจเอก อดุลย์กล่าวว่า จากกรณีเด็กหญิงวัย 7 เดือน ป่วยเป็นเนื้องอกในสมอง มีศีรษะโต และมีอาการกระตุกชักเกร็ง อาศัยอยู่กับผู้เป็นแม่วัย 31 ปี ที่ไม่ได้ประกอบอาชีพ เนื่องจากต้องอยู่ดูแลเด็กหญิงอย่างใกล้ชิด มีเพียงผู้เป็นสามีที่มีอาชีพรับจ้างและทําไร่ทําสวน ทํางานหาเลี้ยงครอบครัวเพียงคน อีกทั้งยังต้องรับภาระเลี้ยงดูลูกวัยกําลังเรียนอีก 2 คน ครอบครัวมีฐานะยากจน ไม่มีเงินเพียงพอค่ารักษาพยาบาล ที่อําเภอเมือง จังหวัดตาก นั้น ตนได้กําชับให้พัฒนาสังคมและความมั่นคงของมนุษย์จังหวัดตาก (พมจ.ตาก) และหน่วยงานที่เกี่ยวข้องในพื้นที่สังกัดกระทรวง การพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริง และประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจด้านเด็กของกระทรวงการพัฒนาสังคมฯ และมอบสิ่งของเครื่องใช้ที่จําเป็น อุปกรณ์การศึกษา รวมทั้ง ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่อง การรักษาพยาบาลของเด็กหญิงคนดังกล่าวอย่างต่อเนื่อง การศึกษาของเด็กอีก 2 คนในระยะยาว อีกทั้ง ให้คําแนะนําปรึกษาในเรื่องการส่งเสริมอาชีพแก่ครอบครัวดังกล่าว เพื่อสร้างรายได้ที่เพียงพอและมั่นคงในระยะยาวต่อไป
พลตํารวจเอก อดุลย์กล่าวเพิ่มเติมว่า สําหรับกรณีหญิงอายุ 41 ปี ป่วยเป็นโรคมะเร็งปากมดลูก และลุกลาม ไปที่ปีกรังไข่ และเป็นโรคไต ต้องสวนสายยางเจาะกรวยไต สร้างความเจ็บปวดทุกข์ทรมานเป็นอย่างมาก อาศัยอยู่ กับสามี ที่ต้องลาออกจากงานประจํา เพื่อมาอยู่ดูแลภรรยาอย่างใกล้ชิด จึงทําให้ครอบครัวขาดรายได้ ไม่มีเงิน ค่ารักษาพยาบาล ที่อําเภอบ้านโป่ง จังหวัดราชบุรี นั้น ตนได้กําชับให้พัฒนาสังคมและความมั่นคงของมนุษย์จังหวัดราชบุรี (พมจ.ราชบุรี) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริง และประเมินทางสังคมของครอบครัวดังกล่าว พร้อมให้การช่วยเหลือตามภารกิจ ของกระทรวงการพัฒนาสังคมฯ และมอบสิ่งของเครื่องใช้ที่จําเป็นในชีวิตประจําวัน อีกทั้ง ประสานความร่วมมือ กับหน่วยงานที่เกี่ยวข้องในพื้นที่ช่วยเหลือดูแลด้านการส่งเสริมสวัสดิการสังคมที่เหมาะสมเพื่อพัฒนาคุณภาพชีวิตที่ดี ในระยะยาว โดยเฉพาะเรื่องการดูแลรักษาพยาบาลของหญิงคนดังกล่าวอย่างต่อเนื่อง และการให้คําแนะนําปรึกษา ในเรื่องการส่งเสริมอาชีพแก่ผู้เป็นสามี เพื่อสร้างรายได้ที่เพียงพอและมั่นคง สามารถเลี้ยงดูครอบครัวได้ในระยะยาวต่อไป
รัฐบาลไทย-ข่าวทำเนียบรัฐบาล-นายกรัฐมนตรี ขอบคุณทุกภาคส่วนร่วมใจจัดงานพระราชพิธีบรมราชาภิเษก เบื้องปลาย เสด็จพระราชดำเนินเลียบพระนครโดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562
วันอังคารที่ 17 ธันวาคม 2562
นายกรัฐมนตรี ขอบคุณทุกภาคส่วนร่วมใจจัดงานพระราชพิธีบรมราชาภิเษก เบื้องปลาย เสด็จพระราชดําเนินเลียบพระนครโดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562
นายกรัฐมนตรี ขอบคุณทุกภาคส่วนร่วมใจจัดงานพระราชพิธีบรมราชาภิเษก เบื้องปลาย เสด็จพระราชดําเนินเลียบพระนครโดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562 เป็นไปด้วยความเรียบร้อย สง่างาม สมพระเกียรติ
วันนี้ (17 ธ.ค.62) เวลา 13.00 น.ณ บริเวณห้องโถง ตึกบัญชาการ1ทําเนียบรัฐบาลภายหลังการประชุมคณะรัฐมนตรีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมนายกรัฐมนตรีและรัฐมนตรีว่าการกระทรวงกลาโหม แถลงแก่สื่อมวลชน ขอบคุณทุกภาคส่วนที่เกี่ยวข้องที่ได้ร่วมกันจัดงานพระราชพิธีบรมราชาภิเษก เบื้องปลาย เสด็จพระราชดําเนินเลียบพระนครโดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช2562เป็นไปด้วยความเรียบร้อย สง่างาม สมพระเกียรติ โดยได้รับความชื่นชมทั้งในประเทศและต่างประเทศถือเป็นประวัติศาสตร์ของประเทศไทย จากนี้ ขอให้ประชาชนร่วมกันรักษาความสะอาดให้มากยิ่งขึ้น โดยเฉพาะการดูแลกําจัดในเรื่องของผักตบชวาเพื่อความสวยงามตลอดลําน้ําเจ้าพระยา
--------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การรถไฟฯ ประกาศเปิดเดินขบวนรถชานเมือง จำนวน 8 ขบวน หลังจากที่งดเดินชั่วคราว จากสถานการณ์การแพร่ระบาดของเชื้อไวรัสไวรัสโคโรนา 2019 (โควิด–19) [กระทรวงคมนาคม]
วันพุธที่ 29 เมษายน 2563
การรถไฟฯ ประกาศเปิดเดินขบวนรถชานเมือง จํานวน 8 ขบวน หลังจากที่งดเดินชั่วคราว จากสถานการณ์การแพร่ระบาดของเชื้อไวรัสไวรัสโคโรนา 2019 (โควิด–19) [กระทรวงคมนาคม]
การรถไฟฯ ประกาศเปิดเดินขบวนรถชานเมือง จํานวน 8 ขบวน หลังจากที่งดเดินชั่วคราว จากสถานการณ์การแพร่ระบาดของเชื้อไวรัสไวรัสโคโรนา 2019 (โควิด–19) เริ่มให้บริการ 28 เมษายน 2563 เป็นต้นไป
การรถไฟแห่งประเทศไทย ประกาศเปิดเดินขบวนรถชานเมือง หลังจากที่ได้ยกเลิกให้บริการชั่วคราว จากสถานการณ์การแพร่ระบาดของเชื้อไวรัสไวรัสโคโรนา 2019 (โควิด–19) เพื่อเป็นการบรรเทาความเดือดร้อนให้กับผู้โดยสารและลดความหนาแน่นของจํานวนผู้โดยสารในขบวนรถที่มีเดินปัจจุบัน เริ่มเปิดเดินขบวนรถ ตั้งแต่วันที่ 28 เมษายน 2563 เป็นต้นไป
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า ตามที่การรถไฟฯ ได้ประกาศงดเดินขบวนรถชานเมืองเป็นกรณีชั่วคราว ในช่วงสถานการณ์การแพร่ระบาดของโรคติดเชื้อไวรัสโคโรนา 2019 หรือ โควิด-19 นั้น สืบเนื่องจากปัจจุบันมีขบวนรถชานเมืองในเส้นทางสายเหนือ สายตะวันออก และสายกรุงเทพ – สุพรรณบุรี ที่มีให้บริการเพียง 12 ขบวนต่อวัน ทําให้มีผู้ใช้บริการหนาแน่น ซึ่งส่งผลกระทบต่อตามมาตรการเว้นระยะห่างทางสังคม (Social Distancing) บนขบวนรถ จากสถานการณ์การแพร่ระบาดของโรคติดเชื้อไวรัสโคโรนา 2019 หรือ โควิด-19 ดังนั้น เพื่อให้เหมาะสมกับสภาพการโดยสารบนขบวนรถชานเมืองที่หนาแน่นขึ้น และเป็นการบรรเทาความเดือดร้อนให้กับผู้โดยสาร การรถไฟฯ จึงได้ประกาศเปิดเดินขบวนรถชานเมือง เป็นการเพิ่มเติม จํานวน 8 ขบวน เริ่มให้บริการ ตั้งแต่วันที่ 28 เมษายน 2563 เป็นต้นไป โดยมีขบวนรถที่ให้บริการในเส้นทางต่าง ๆ ดังนี้
1. ตั้งแต่วันที่ 28 เมษายน 2563 เป็นต้นไป
- ขบวนรถชานเมืองที่ 317 (กรุงเทพ – ลพบุรี)
2. ตั้งแต่วันที่ 29 เมษายน 2563 เป็นต้นไป
- ขบวนรถชานเมืองที่ 318 (ลพบุรี – กรุงเทพ)
- ขบวนรถชานเมืองที่ 339 (กรุงเทพ – แก่งคอย)
- ขบวนรถชานเมืองที่ 340 (แก่งคอย - กรุงเทพ)
- ขบวนรถชานเมืองที่ 379 (กรุงเทพ – หัวตะเข้)
- ขบวนรถชานเมืองที่ 380 (หัวตะเข้ – กรุงเทพ)
- ขบวนรถชานเมืองที่ 389 (กรุงเทพ – ฉะเชิงเทรา)
- ขบวนรถชานเมืองที่ 390 (ฉะเชิงเทรา - กรุงเทพ)
สําหรับผู้โดยสารที่ประสงค์จะเดินทางสามารถสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือสถานีรถไฟทุกแห่ง
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงโทรคมนาคมและการสื่อสารมวลชนแห่งสหพันธรัฐรัสเซีย เข้าเยี่ยมคารวะ รัฐมนตรีประจำสำนักนายกรัฐมนตรี
วันอังคารที่ 14 กุมภาพันธ์ 2560
รัฐมนตรีช่วยว่าการกระทรวงโทรคมนาคมและการสื่อสารมวลชนแห่งสหพันธรัฐรัสเซีย เข้าเยี่ยมคารวะ รัฐมนตรีประจําสํานักนายกรัฐมนตรี
รัฐมนตรีช่วยว่าการกระทรวงโทรคมนาคมและการสื่อสารมวลชนแห่งสหพันธรัฐรัสเซีย เข้าเยี่ยมคารวะ รัฐมนตรีประจําสํานักนายกรัฐมนตรี
วันนี้(14 ก.พ. 2560) เวลา 15.00 น. นายอเล็กซี่ โวลิน (H.E. Mr. Alexey Volin) รัฐมนตรีช่วยว่าการกระทรวงโทรคมนาคมและการสื่อสารมวลชนแห่งสหพันธรัฐรัสเซีย เข้าเยี่ยมคารวะนายออมสิน ชีวะพฤกษ์ รัฐมนตรีประจําสํานักนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รัฐมนตรีประจําสํานักนายกรัฐมนตรีกล่าวต้อนรับรัฐมนตรีช่วยว่าการกระทรวงโทรคมนาคมและการสื่อสารมวลชนรัสเซียในโอกาสเดินทางเยือนไทย โดยทั้งสองฝ่ายได้หารือถึงความสัมพันธ์ทวิภาคีไทยและรัสเซีย ซึ่งปี 2560 เป็นปีครบรอบ 120 ปีของการสถาปนาความสัมพันธ์ทางการทูตระหว่างกัน รัฐมนตรีประจําสํานักนายกรัฐมนตรีและรัฐมนตรีช่วยว่าการกระทรวงโทรคมนาคมและการสื่อสารมวลชนรัสเซียจึงเห็นพ้องว่าปีนี้มีความพิเศษอย่างยิ่ง ที่ทั้งสองฝ่ายจะจัดกิจกรรมเพื่อฉลองโอกาสดังกล่าวทั้งในไทยและรัสเซีย รวมถึงกระชับความสัมพันธ์และขยายความความร่วมมือด้านสื่อสารมวลชนระหว่างไทย – รัสเซียเกิดผลเป็นรูปธรรมและประโยชน์แก่ทั้งสองประเทศ
ทั้งสองฝ่ายได้หารือถึงความร่วมมือด้านสื่อสารมวลชน โดยขณะนี้ไทยกับรัสเซียอยู่ระหว่างการจัดทําร่างความตกลงว่าด้วยความร่วมมือด้านการสื่อสารมวลชน (Draft Agreement on Cooperation in the Field of Mass Communication) รัฐมนตรีประจําสํานักนายกรัฐมนตรีและรัฐมนตรีช่วยว่าการกระทรวงโทรคมนาคมและการสื่อสารมวลชนรัสเซียต่างหวังเป็นอย่างยิ่งว่า ความตกลงฯ จะทําให้เกิดการแลกเปลี่ยนข้อมูลข่าวสาร รายการข่าวและสารคดี รวมถึงการแลกเปลี่ยนความรู้และเทคโนโลยีระหว่างสํานักข่าวของไทยและรัสเซีย ทําให้เกิดการเผยแพร่ข้อมูลข่าวสารที่เป็นประโยชน์และสร้างการรับรู้ทางวัฒนธรรมและความเป็นอยู่ของทั้งสองประเทศมากยิ่งขึ้น ซึ่งส่งผลดีต่อความสัมพันธ์ระหว่างไทย-รัสเซียและบรรยากาศการท่องเที่ยวของทั้งสองประเทศอีกด้วย
รัฐบาลไทย-ข่าวทำเนียบรัฐบาล-ทีเซลส์ ขับเคลื่อนงานประชุมระดับนานาชาติ หุ่นยนต์ทางการแพทย์
วันพฤหัสบดีที่ 14 มีนาคม 2562
ทีเซลส์ ขับเคลื่อนงานประชุมระดับนานาชาติ หุ่นยนต์ทางการแพทย์
TCELS จับมือร่วมกับ คณะวิศวกรรมศาสตร์ มหาวิทยาลัยมหิดล ขอเชิญชวนนักวิชาการหุ่นยนต์ทางการแพทย์ นักลงทุน ผู้ประกอบการ หน่วยงานภาครัฐและภาคเอกชน อาจารย์ นักศึกษา และนักวิจัย เข้าร่วมงานประชุมวิชาการนานาชาติ iAMRS2019 ระหว่างวันที่ 15 - 16 มีนาคม 2562
กระทรวงวิทยาศาสตร์และเทคโนโลยี โดยศูนย์ความเป็นเลิศด้านชีววิทยาศาสตร์ (องค์การมหาชน) หรือ ทีเซลส์ (TCELS) ฝ่ายโปรแกรมบริหารและพัฒนาเทคโนโลยีเครื่องมือแพทย์และหุ่นยนต์ทางการแพทย์ขั้นสูง จับมือร่วมกับ คณะวิศวกรรมศาสตร์ มหาวิทยาลัยมหิดล ขอเชิญชวนนักวิชาการหุ่นยนต์ทางการแพทย์ นักลงทุน ผู้ประกอบการ หน่วยงานภาครัฐและภาคเอกชน อาจารย์ นักศึกษา และนักวิจัย เข้าร่วมงานประชุมวิชาการนานาชาติInternational Advanced Medical Robotics Symposium 2019(iAMRS2019) ระหว่างวันที่ 15 - 16 มีนาคม 2562 ณ ห้องกมลทิพย์ 2 โรงแรมเดอะ สุโกศล กรุงเทพฯ เพื่อเป็นเวทีในการแลกเปลี่ยนความรู้ ประสบการณ์ และส่งเสริมการพัฒนาด้านหุ่นยนต์ทางการแพทย์ในประเทศไทย พบกับนักวิชาการทางด้านหุ่นยนต์ทางการแพทย์ระดับโลก รวมถึงนักวิชาการชั้นนํา กูรู ผู้เชี่ยวชาญด้านเทคโนโลยีหุ่นยนต์ทางการแพทย์ของไทยและต่างประเทศ
คลิกดูรายละเอียดเพิ่มเติม :http://iamrs.org
สอบถามรายละเอียด : 0 2644 5499 ต่อ115 / 128
รัฐบาลไทย-ข่าวทำเนียบรัฐบาล-ร่างพระราชบัญญัติแก้ไขเพิ่มเติมประมวลรัษฎากร (ฉบับที่ ..) พ.ศ. ....  (การจัดเก็บภาษีมูลค่าเพิ่มจากผู้ประกอบการธุรกรรมอิเล็กทรอนิกส์ (e-Business) ในต่างประเทศ)
วันพุธที่ 18 กรกฎาคม 2561
ร่างพระราชบัญญัติแก้ไขเพิ่มเติมประมวลรัษฎากร (ฉบับที่ ..) พ.ศ. ....  (การจัดเก็บภาษีมูลค่าเพิ่มจากผู้ประกอบการธุรกรรมอิเล็กทรอนิกส์ (e-Business) ในต่างประเทศ)
ในการประชุม ครม.เมื่อวันที่ 17 ก.ค.2561 ครม.ได้มีมติเห็นชอบตามข้อเสนอของกระทรวงการคลังเกี่ยวกับร่าง พ.ร.บ.แก้ไขเพิ่มเติมประมวลรัษฎากร (ฉบับที่ ..) พ.ศ. .... ที่กําหนดให้มีการจัดเก็บภาษีมูลค่าเพิ่มจากผู้ประกอบการธุรกรรมอิเล็กทรอนิกส์ในต่างประเทศ
ในการประชุมคณะรัฐมนตรีเมื่อวันที่ 17 กรกฎาคม 2561 คณะรัฐมนตรีได้มีมติเห็นชอบตามข้อเสนอของกระทรวงการคลังเกี่ยวกับร่างพระราชบัญญัติแก้ไขเพิ่มเติมประมวลรัษฎากร (ฉบับที่ ..) พ.ศ. .... ที่กําหนดให้มีการจัดเก็บภาษีมูลค่าเพิ่มจากผู้ประกอบการธุรกรรมอิเล็กทรอนิกส์ (e-Business)
ในต่างประเทศ
นายเอกนิติ นิติทัณฑ์ประภาศ อธิบดีกรมสรรพากร เปิดเผยว่า “การจัดเก็บภาษีมูลค่าเพิ่มจากผู้ให้บริการทางอิเล็กทรอนิกส์ในต่างประเทศยังมีข้อจํากัด ดังนั้น เพื่อยกระดับประสิทธิภาพและสร้างความเป็นธรรมในการจัดเก็บภาษีอากรให้ครอบคลุมถึงผู้ให้บริการทางอิเล็กทรอนิกส์ในต่างประเทศ กรมสรรพากรจึงได้ศึกษาหลักการกฎหมายของประเทศต่างๆ เช่น ออสเตรเลีย นิวซีแลนด์ ญี่ปุ่นเกาหลี อังกฤษ และประเทศในสหภาพยุโรปอีกหลายประเทศ ซึ่งกําหนดให้ผู้ให้บริการทางอิเล็กทรอนิกส์ในต่างประเทศมาจดทะเบียนภาษีมูลค่าเพิ่มผ่านเว็บไซต์ และเสียภาษีมูลค่าเพิ่มเช่นเดียวกับผู้ประกอบการภายในประเทศ
กรมสรรพากรจึงได้นําเสนอคณะรัฐมนตรีเห็นชอบในหลักการร่างพระราชบัญญัติแก้ไขเพิ่มเติมประมวลรัษฎากรฯ โดยกําหนดให้ผู้ให้บริการทางอิเล็กทรอนิกส์และดิจิทัลแพลตฟอร์มในต่างประเทศ ที่มีรายได้จากการให้บริการทางอิเล็กทรอนิกส์ในประเทศไทยเกินกว่า 1.8 ล้านบาทต่อปี ยื่นคําขอจดทะเบียนภาษีมูลค่าเพิ่ม ยื่นแบบแสดงรายการภาษี และนําส่งภาษีให้แก่กรมสรรพากรผ่านช่องทางอิเล็กทรอนิกส์ ซึ่งสอดคล้องกับหลักการสากลที่ทั่วโลกปฏิบัติ”
นายเอกนิติ นิติทัณฑ์ประภาศ อธิบดีกรมสรรพากร กล่าวสรุปว่า “มาตรการดังกล่าวจะช่วยยกระดับประสิทธิภาพและสร้างความเป็นธรรมในการจัดเก็บภาษีอากรให้ครอบคลุมถึงผู้ให้บริการทางอิเล็กทรอนิกส์ในต่างประเทศ และคาดว่าจะจัดเก็บรายได้เพิ่มขึ้นประมาณ3,000ล้านบาท”
กรมสรรพากร
RD Call Center : 1161
รัฐบาลไทย-ข่าวทำเนียบรัฐบาล-กรมบัญชีกลาง พร้อมปรับปรุงระบบหักเงินเดือนข้าราชการชำระหนี้ให้ กยศ.
วันพฤหัสบดีที่ 10 พฤษภาคม 2561
กรมบัญชีกลาง พร้อมปรับปรุงระบบหักเงินเดือนข้าราชการชําระหนี้ให้ กยศ.
กรมบัญชีกลางปรับปรุงระบบจ่ายตรงเงินเดือน เพื่อรองรับการหักเงินเดือนลูกหนี้ที่เป็นข้าราชการเพื่อชําระหนี้ให้ กยศ. ตาม พ.ร.บ.กองทุนเงินให้กู้ยืมเพื่อการศึกษา พ.ศ. 2560
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า หลังจากพระราชบัญญัติกองทุนเงินให้กู้ยืมเพื่อการศึกษา พ.ศ.2560 มีผลใช้บังคับเมื่อวันที่ 26 กรกฎาคม 2560 กองทุนเงินให้กู้ยืมเพื่อการศึกษา (กยศ.) ได้ประสานข้อมูลลูกหนี้กับกรมบัญชีกลาง เพื่อช่วยหักเงินเดือนข้าราชการที่เป็นลูกหนี้ กยศ. ซึ่งมีลูกหนี้ที่เป็นข้าราชการกว่า 2 แสนคน
ทั้งนี้ กยศ.ได้กําหนดแนวปฏิบัติการหักเงินเดือน และจะเจรจาตกลงกับลูกหนี้เป็นรายบุคคลเกี่ยวกับจํานวนเงินเดือนที่จะหักเพื่อชําระหนี้ต่อเดือน เพื่อลดผลกระทบต่อลูกหนี้ จากนั้นจะจัดทําข้อมูลข้าราชการที่ยินยอมชําระหนี้ตามที่ได้ตกลงกับ กยศ. แยกตามส่วนราชการแต่ละแห่ง เพื่อให้ส่วนราชการนําข้อมูลดังกล่าวไปตรวจสอบก่อนส่งให้กรมบัญชีกลางดําเนินการหักเงินเดือนจากระบบจ่ายตรงเงินเดือนต่อไป
กรมบัญชีกลางได้ดําเนินการพัฒนาระบบให้ส่วนราชการสามารถตรวจสอบข้อมูลลูกหนี้และดําเนินการหักเงินเดือนเพื่อชําระหนี้ได้ โดยจะเริ่มหักเงินเดือนลูกหนี้ที่เป็นข้าราชการของกรมบัญชีกลางเป็นกลุ่มแรกในเดือนกรกฎาคม 2561 และขยายไปยังข้าราชการหน่วยงานอื่น ในเดือนตุลาคม 2561 ซึ่งกรมบัญชีกลางยินดีเป็นเครื่องมือที่สําคัญของรัฐบาล เพื่อสนับสนุนให้ กยศ. มีความเข้มแข็งมากขึ้น อันจะเป็นการพัฒนาระบบการศึกษาไทยให้มีความมั่นคงและยั่งยืน